CELEX: 32021D0286
Language: da
Date: 2021-02-22 00:00:00
Title: Rådets afgørelse (FUSP) 2021/286 af 22. februar 2021 om ændring af afgørelse (FUSP) 2018/1248 om udnævnelse af Den Europæiske Unions særlige repræsentant for fredsprocessen i Mellemøsten

23.2.2021   
               
               
                  DA
               
               
                  Den Europæiske Unions Tidende
               
               
                  L 62/53
               
            
         RÅDETS AFGØRELSE (FUSP) 2021/286
         af 22. februar 2021
         om ændring af afgørelse (FUSP) 2018/1248 om udnævnelse af Den Europæiske Unions særlige repræsentant for fredsprocessen i Mellemøsten
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 33 og artikel 31, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 18. september 2018 afgørelse (FUSP) 2018/1248 (1) om udnævnelse af Susanna TERSTAL som Den Europæiske Unions særlige repræsentant (EUSR) for fredsprocessen i Mellemøsten.
                  
               
                     (2)
                  
                  
                     Den 25. februar 2020 vedtog Rådet afgørelse (FUSP) 2020/250 (2) om forlængelse af Susanna TERSTALs mandatet for EUSR for fredsprocessen i Mellemøsten. EUSR’s mandat udløber den 28. februar 2021.
                  
               
                     (3)
                  
                  
                     Mandatet for EUSR for fredsprocessen i Mellemøsten bør forlænges med endnu en periode på to måneder inden for det finansielle referencegrundlag, jf. artikel 5, stk. 1, i afgørelse (FUSP) 2018/1248 som ændret ved afgørelse (FUSP) 2020/250.
                  
               
                     (4)
                  
                  
                     EUSR for fredsprocessen i Mellemøsten vil skulle gennemføre mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            Artikel 1 i afgørelse (FUSP) 2018/1248 affattes således:
            
               
                  »Artikel 1
                  Den Europæiske Unions særlige repræsentant
                  Mandatet for Susanna TERSTAL som Den Europæiske Unions særlige repræsentant (EUSR) for fredsprocessen i Mellemøsten forlænges indtil den 30. april 2021.«
               
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 22. februar 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse (FUSP) 2018/1248 af 18. september 2018 om udnævnelse af Den Europæiske Unions særlige repræsentant for fredsprocessen i Mellemøsten (EUT L 235 af 19.9.2018, s. 9).
         
            (2)  Rådets afgørelse (FUSP) 2020/250 af 25. februar 2020 om ændring af afgørelse (FUSP) 2018/1248 om udnævnelse af Den Europæiske Unions særlige repræsentant for fredsprocessen i Mellemøsten (EUT L 54 I af 26.2.2020, s. 3).